રામનાથ કોવિંદના નામાંકન વખતે અમિત શાહ સમેત લગભગ 40 થી 50 જેટલા વરિષ્ઠ ભાજપના નેતાઓએ ત્યાં હાજરી આપી હતી. જાણકારોનું માનીએ તો દલિત નેતાની છબી ધરાવતા રામનાથ કોવિંદ જ આવનારી રાષ્ટ્રપતિ પદની ચૂંટણીમાં રાષ્ટ્રપતિ બને તેવી સંભાવના વધુ રહેલી છે. 28મી જૂને રાષ્ટ્રપતિની ચૂંટણી માટે નામાંકન ભરવાની છેલ્લી તારીખ છે. જે જોતા આવનારા સમયમાં મીરા કુમાર કે રામનાથ કોવિંદ આ બન્ને દલિત નેતાઓમાંથી કોણ ભારતના નવા રાષ્ટ્રપતિ બનશે તે હવે જોવાનું રહ્યું.